pythainlp/thai-wiki-dataset-v4 huggingface dataset:
วิวาห์แต้มพิษ

วิวาห์แต้มพิษ (; โรมาจิ: "Marijjitokishin") เป็นซีรีส์มังงะญี่ปุ่น แต่งเรื่องโดยโจเมียกุและวาดภาพโดยมิซูกิ โยดะ เผยแพร่ฟรีทางแอปมือถือและเว็บไซต์ของนิตยสารออนไลน์ "โชเน็งจัมป์+" ของสำนักพิมพ์ชูเอชะตั้งแต่เดือนเมษายน พ.ศ. 2565 สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ "มังงะพลัส" ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์.
"วิวาห์แต้มพิษ" แต่งเรื่องโดยโจเมียกุและวาดภาพโดยมิซูกิ โยดะ มังงะประกาศเปิดตัวโดยสำนักพิมพ์ชูเอชะเมื่อวันที่ 11 เมษายน พ.ศ. 2565 และเริ่มเผยแพร่ฟรีเป็นรายสัปดาห์ทางแอปมือถือและเว็บไซต์ "โชเน็งจัมป์+" ในวันที่ 20 ของเดือนเดียวกัน สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ "มังงะพลัส" 
ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 29 พฤษภาคม พ.ศ. 2566
หนังสือมังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 4 สิงหาคม พ.ศ. 2565</td><td></td></tr><tr style="vertical-align: top; border-bottom: 3px solid #CCF;"><td colspan="3"><table border="0" cellspacing="0" cellpadding="0" style=" width: 100%; background-color: transparent; table-layout: fixed; text-align: left;"><tr style="vertical-align: top;"><td style="border: black;">
</td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 4 พฤศจิกายน พ.ศ. 2565</td><td></td></tr><tr style="vertical-align: top; border-bottom: 3px solid #CCF;"><td colspan="3"><table border="0" cellspacing="0" cellpadding="0" style=" width: 100%; background-color: transparent; table-layout: fixed; text-align: left;"><tr style="vertical-align: top;"><td style="border: black;">
</td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 3 กุมภาพันธ์ พ.ศ. 2566</td><td></td></tr><tr style="vertical-align: top; border-bottom: 3px solid #CCF;"><td colspan="3"><table border="0" cellspacing="0" cellpadding="0" style=" width: 100%; background-color: transparent; table-layout: fixed; text-align: left;"><tr style="vertical-align: top;"><td style="border: black;">
</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 4 เมษายน พ.ศ. 2566</td><td></td></tr><tr style="vertical-align: top; border-bottom: 3px solid #CCF;"><td colspan="3"><table border="0" cellspacing="0" cellpadding="0" style=" width: 100%; background-color: transparent; table-layout: fixed; text-align: left;"><tr style="vertical-align: top;"><td style="border: black;">
</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 4 กรกฎาคม พ.ศ. 2566</td><td></td></tr>
</table>
ปอนด์ พัพพีส์ (ละครโทรทัศน์ พ.ศ. 2529)

ปอนด์ พัพพีส์  เป็นการ์ตูนทีวีแอนิเมชันของประเทศสหรัฐ ผลิตโดย แฮนนา-บาร์เบรา โปรดักชั่น อิงจากสายของเล่นโดย โตนกา ออกอากาศทางช่องเอบีซี ฉายตอนแรกเมื่อวันที่ 13 กันยายน พ.ศ. 1986 ถึงวันที่ 19 ธันวาคม พ.ศ. 1987
สโมสรฟุตบอลนิวคาสเซิลยูไนเต็ดในฤดูกาล 1992–93

ในช่วง 1992–93 นิวคาสเซิลยูไนเต็ดเข้าร่วมการแข่งขันในฟุตบอลลีกดิวิชัน 1
นิวคาสเซิลเลื่อนชั้นสู่ลีกสูงสุดจากการคว้าแชมป์ดิวิชัน 1 เดอะแม็กพายส์เลื่อนชั้นสู่พรีเมียร์ลีกเป็นครั้งแรกในฤดูกาล 1993–94
สรุปฤดูกาล.
หลังจากรอดพ้นจากการตกชั้นจากดิวิชั่น 2 (ซึ่งเปลี่ยนชื่อเป็นดิวิชั่น 1) ในฤดูกาลก่อนหน้าไปอย่างหวุดหวิด นิวคาสเซิลยูไนเต็ดภายใต้การนำของเควิน คีแกน ก็สามารถก้าวกระโดดขึ้นมาครองความยิ่งใหญ่ในฤดูกาลนี้ ทีมของคีแกนโชว์ฟอร์มได้อย่างเหนือชั้น และเกือบจะทำลายสถิติการชนะติดต่อกันมากที่สุดในประวัติศาสตร์ฟุตบอลอังกฤษ แต่แล้วก็ต้องมาสะดุดเสียก่อนด้วยความพ่ายแพ้คาบ้านต่อทีมกริมสบีทาวน์ ด้วยสกอร์ 0-1
นิวคาสเซิลในฤดูกาลนั้นมีคู่หูหน้าเป้าอันตรายอย่างแอนดี โคล และ เดวิด เคลลี โดยมีกองกลางฝีเท้าดีคอยสนับสนุน อาทิ พอล เบรซเวลล์, แกวิน พีค็อก, โรเบิร์ต ลี และ ไบรอัน 'คิลเลอร์' คิลไคลน์ ซึ่งเป็นกองหลังตัวแกร่งที่ได้มาแบบไม่มีค่าตัว และต่อมาคีแกนก็ยกย่องว่าเป็นการเซ็นสัญญาที่ดีที่สุดของเขา
นัดเยือนกริมสบีทำให้นิวคาสเซิลเลื่อนชั้นและคว้าแชมป์ลีกด้วยการชนะ 2–0 ในค่ำคืนที่สะเทือนอารมณ์สำหรับกองเชียร์ของสโมสร ซึ่งบุกลงไปในสนามเมื่อสิ้นเสียงนกหวีดสุดท้ายเพื่อแสดงความยินดีกับ 'คิงเคฟ' (ฉายาของคีแกน) ของพวกเขา และนักเตะที่พาสโมสรกลับสู่ลีกสูงสุดหลังจากตกชั้นไป 4 ปี ในช่วงปลายฤดูกาล คีแกนเซ็นสัญญาคว้าตัวแอนดี โคล กองหน้าดาวรุ่งจากบริสตอลซิตี ซึ่งเขาตอบแทนค่าตัวสำหรับการย้ายทีมของเขาด้วยการยิง 12 ประตูจาก 11 นัดสุดท้ายของฤดูกาล
คีแกนเซ็นสัญญาคว้าตัวอดีตฮีโร่ของสโมสรในยุค 80 ซึ่งเป็นอดีตกองหน้าคู่หูของเขาอย่างปีเตอร์ เบียร์ดสลีย์ จากเอฟเวอร์ตันกลับมาสู่สโมสรอีกครั้งในช่วงปิดฤดูกาล
Crimson-Shell

Crimson-Shell ; โรมาจิ: "Kurimuzon-Sheru" เป็นซีรีส์มังงะญี่ปุ่นที่เขียนและวาดโดยโมจิซุกิ จุน ซึ่งตีพิมพ์ลงในนิตยสาร "GFantasy รายเดือน" ของสำนักพิมพ์สแควร์เอนิกซ์ ตั้งแต่เดือนสิงหาคม 2548 ถึงมกราคม 2549 โดยมีการรวบรวมบทไว้ในเล่มเดียวของ "ทังโกบง (tankōbon)"
สื่อ.
ซีรีส์นี้วาดและเขียนโดย โมจิซุกิ จุน รับการตีพิมพ์ในนิตยสารจีแฟนตาชีรายเดือนที่เป็นมังงะโชเน็นของสำนักพิมพ์สแควร์เอนิกซ์ ตั้งแต่วันที่ 18 สิงหาคม พ.ศ. 2548 จนถึงวันที่ 18 มกราคม พ.ศ. 2549 บทมังงะในตอนต่างๆ ถูกรวบรวมไว้ในเล่มทังโกบง ซึ่งวางจำหน่ายเมื่อวันที่ 27 มีนาคม พ.ศ. 2549 ซึ่งในไทยเคยมีลิขสิทธิ์ ก่อนที่สำนักพิมพ์ที่ถือลิขสิทธิ์ของ Crimson-shell ไป จะล้มละลาย นอกจากนี้ Crimson-shell ยังถูกสำนักพิมพ์อเมริกันอย่างเยนเพรสซื้อลิขสิทธิ์ไป เมื่อเดือนเมษายน พ.ศ. 2552 ทางสำนักพิมพ์ได้ประกาศว่าพวกเขาอนุญาตให้ใช้ซีรีส์นี้สำหรับการพิมพ์ภาษาอังกฤษ และออกเล่มเมื่อวันที่ 17 พฤศจิกายน
กระแสตอบรับ.
คริส เบเวอร์ริดจ์ ในเว็บไซต์แฟนด้อมโพสต์ได้ชื่นชมงานอาร์ตของมังงะ แต่ขณะเดียวกันก็ได้ตั้งข้อสังเกตถึงพล็อตเรื่องของซีรีส์นี้ว่า "พล็อตเรื่องได้แค่ลิ้มรสในสิ่งที่ควรรู้เท่านั้น แต่ไม่มีองค์ประกอบอื่นที่ดี ถึงการสร้าง "Word Building" จะดี ทว่าไม่สามารถเล่าเรื่องหรือขยายเรื่องราวได้ดีเพียงพอ" ซึ่งผิดกับ เบเวอร์ริดจ์ โคอิวาอิ จาก Manga News ที่ชื่นชมเนื้อเรื่องและงานอาร์ตของมังงะ แล้วมองว่าซีรีส์นี้ต่างจากเรื่องอื่น พยามแนะนำให้แฟนๆ อ่านเรื่องนี้ รวมไปถึงแนะนำซีรีส์เรื่อง "Pandora Hearts" ซึ่งเป็นผลงานชิ้นที่สองของอาจาย์ผู้เขียน ส่วนคริสเตล เชย่า จาก Splash Comics ได้แสดงความคิดเห็นรีวิวคล้ายๆ กับคริส เบเวอร์ริดจ์ว่า "Crimson Shell" เป็นซีรีส์มังงะที่คุณอ่านได้ หากแต่ถ้าคุณคาดหวังความลึกลับและพล็อตมากมาย ก็ไม่จำเป็นต้องอ่าน เพราะเรื่องราวไม่ได้โดดเด่นและงานอาร์ตค่อนข้างอยู่ในเกณฑ์มาตรฐานทั่วไป
นาศิร อัลเคาะลัยฟี

นาศิร บิน ฆอนิม อัลเคาะลัยฟี (เกิด 6 พฤศจิกายน ค.ศ. 1973) เป็นนักธุรกิจชาวกาตาร์และเป็นประธานของ beIN Media Group, ประธานของ Qatar Sports Investments, ประธานสโมสรปารีแซ็ง-แฌร์แม็ง และสหพันธ์เทนนิสกาตาร์ และรองประธานสหพันธ์เทนนิสแห่งเอเชีย ประจำภูมิภาคเอเชียตะวันตก
อัลเคาะลัยฟีเป็นประธานและประธานเจ้าหน้าที่บริหารของปารีแซ็ง-แฌร์แม็ง เขายังเป็นสมาชิกของคณะกรรมการจัดการแข่งขันฟุตบอลชิงแชมป์สโมสรโลก และได้รับเลือกให้เป็นประธานสมาคมสโมสรยุโรป
รูปแบบไฟล์ภาพที่แลกเปลี่ยนได้

รูปแบบไฟล์ภาพที่แลกเปลี่ยนได้ (Exchangeable image file format, Exif) เป็นรูปแบบไฟล์ภาพที่มีข้อมูลอภิพันธุ์สำหรับภาพถ่าย พัฒนาขึ้นโดยฟูจิฟิล์ม และกำหนดมาตรฐานโดย สมาคมพัฒนาอุตสาหกรรมอิเล็กทรอนิกส์แห่งญี่ปุ่น (JEIDA) ในขณะนั้น ใช้สำหรับเก็บภาพจากกล้องดิจิทัล
ข้อมูลเกี่ยวกับรุ่นของกล้องและเงื่อนไขการถ่ายภาพจะฝังอยู่ในภาพ และสามารถอ้างอิงและนำไปใช้ในโปรแกรมดูภาพหรือซอฟต์แวร์แก้ไขภาพได้ Exif 2.2 รวมมาตรฐานที่เรียกว่า Exif Print ซึ่งปรับให้เหมาะสมโดยอัตโนมัติตามข้อมูลเงื่อนไข ณ เวลาที่ถ่ายภาพ ทำให้ได้งานพิมพ์ในสถานะที่ถูกต้อง นอกจากนี้ยังสามารถแนบช่างภาพ ข้อมูลลิขสิทธิ์ ความคิดเห็น และอื่น ๆ
รูปแบบไฟล์ภาพที่รองรับ ได้แก่ JPEG, TIFF, JPEG XR (HD Photo) และ PNG
ข้อมูลอภิพันธุ์ที่บันทึกไว้.
มีการบันทึกข้อมูลดังต่อไปนี้ ซึ่งสะดวกสำหรับผู้ใช้ เช่น อ้างอิงวันที่ถ่ายภาพและสถานที่ในภายหลัง จัดระเบียบภาพถ่ายตามนั้น พิมพ์ในขนาดที่เหมาะสม และอ้างอิงข้อมูลการตั้งค่าของกล้องในขณะที่ถ่ายภาพ
ปัญหาและมาตรการรับมือ.
Exif ประกอบด้วยข้อมูลที่อาจระบุข้อมูลส่วนบุคคล เช่น ข้อมูลตำแหน่ง GPS (ละติจูด และ ลองจิจูด) ณ เวลาที่ถ่ายภาพและวันที่และเวลาที่ถ่ายภาพ ตัวอย่างเช่น หากภาพถ่ายไม่ได้ถ่ายในสถานที่ท่องเที่ยวหรือพื้นที่ในเมือง แต่ถ่ายที่บ้าน ละติจูดและลองจิจูดที่ GPS ได้รับจะเป็นตำแหน่งของบ้าน เมื่อมีการเผยแพร่ภาพถ่ายบนทวิตเตอร์ หรือ บล็อก หากข้อมูล Exif ยังคงอยู่ บุคคลที่สามสามารถระบุตำแหน่งตามละติจูดและลองจิจูด ณ เวลาที่ถ่ายภาพจากข้อมูลตำแหน่ง Exif และมีความเสี่ยงที่จะกลายเป็นปัญหาได้ ไอโฟนมีข้อกำหนดเฉพาะข้อมูลตำแหน่งเท่านั้นที่จะถูกลบเมื่ออัปโหลดจากไอโฟนไปยัง SNS หรือแนบไปกับข้อความ ในขณะเดียวกัน ควรสังเกตว่าข้อกำหนดจะแตกต่างกันไปตามเงื่อนไขและระบบปฏิบัติการ
เพื่อเป็นการแก้ปัญหา สามารถตั้งค่าอุปกรณ์ถ่ายภาพแต่ละเครื่องไม่ให้ใส่ข้อมูล GPS หรือลบข้อมูล Exif ด้วยแอปพลิเคชัน นอกจากนี้ SNS และบล็อกบางแห่ง เช่น ทวิตเตอร์ และ อินสตาแกรม จะลบข้อมูล Exif โดยเฉพาะข้อมูลตำแหน่ง โดยทำการแปลงข้อมูลเองเมื่ออัปโหลดภาพ นอกจากนี้ เนื่องจากข้อมูล Exif สามารถเปลี่ยนแปลงได้ง่ายโดยซอฟต์แวร์ ฯลฯ ข้อมูล GPS ที่บันทึกจึงอาจเป็นข้อมูล Exif อาจถูกเขียนใหม่โดยเจตนา
ข้อมูลวันที่และเวลาที่ถ่ายภาพไม่ได้ระบุเป็น UTC แต่จะถูกบันทึกเฉพาะตามเวลาท้องถิ่น ขึ้นอยู่กับรุ่นและจะไม่บันทึกข้อมูลเขตเวลา อาจเป็นปัญหาได้เมื่อย้ายไปสถานที่ซึ่งต่างเขตเวลากัน กล้องบางรุ่นสามารถบันทึกข้อมูลเขตเวลาได้ แต่ฟังก์ชันส่วนนี้ขึ้นอยู่กับรุ่น
ใน Exif v2.31 สามารถบันทึกข้อมูลเขตเวลาได้แล้ว
วันนุ่มนุ่มของลุงกับแมว

วันนุ่มนุ่มของลุงกับแมว (; โรมาจิ: "Ojisama to Neko") เป็นซีรีส์มังงะญี่ปุ่น แต่งเรื่องและวาดภาพโดยอูมิ ซากูราอิ เผยแพร่เองโดยซากูราอิในฐานะเว็บคอมิกก่อนจะได้ตีพิมพ์โดยสแควร์เอนิกซ์ เป็นเรื่องราวของพ่อม่ายสูงอายุผู้รับเลี้ยงแมวที่ไม่มีใครต้องการ ซีรีส์ละครคนแสดงดัดแปลงออกอากาศตั้งแต่เดือนมกราคมถึงมีนาคม พ.ศ. 2564
โมโตอี ฤดูกาล 2020

โมโตอี เวิร์ล คัพ ปี ค.ศ.2020 / พ.ศ.2563 เป็นฤดูกาลที่ 2 ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 72 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมในโมโตอีจะใช้รถแข่งคันเดียวกัน คือ Energica Ego Corsa"
สนามแข่ง.
ในฤดูกาล ค.ศ.2020 / พ.ศ.2563 มีการแข่งขันทั้งหมด 5 สนาม ได้แก่
สนามที่ไม่ได้ใช้จัดแข่งในฤดูกาลนี้
โมโตอี ฤดูกาล 2021

โมโตอี เวิร์ล คัพ ปี ค.ศ.2021 / พ.ศ.2564 เป็นฤดูกาลที่ 3 ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 73 ในหมวด F.I.M. Road Racing World Championship Grand Prix
รายชื่อและนักแข่ง.
"ทุกทีมในโมโตอีจะใช้รถแข่งคันเดียวกัน คือ Energica Ego Corsa"
สนามแข่ง.
ในฤดูกาล ค.ศ.2021 / พ.ศ.2564 มีการแข่งขันทั้งหมด 6 สนาม ได้แก่
แฮริสัน แอชบี

แฮริสัน ชาลส์ แอชบี (14 พฤศจิกายน ค.ศ. 2001) เป็นนักฟุตบอลอาชีพชาวสกอตที่เล่นให้แก่ทีมนิวคาสเซิลยูไนเต็ด
ระดับสโมสร.
ก่อนเซ็นสัญญากับเวสต์แฮมยูไนเต็ดตอนอายุ 9 ขวบ แอชบีเคยเล่นให้กับเชลซี แอชบีเซ็นสัญญาอาชีพฉบับแรกกับเวสต์แฮมยูไนเต็ดในช่วงฤดูร้อนปี ค.ศ. 2020
เขาเปิดตัวในทีมชุดใหญ่เมื่อวันที่ 15 กันยายน ค.ศ. 2020 โดยเป็นตัวสำรองแทนเบ็น จอห์นสัน ในนาทีที่ 84 ของลีกคัพรอบที่ 2 นัดที่พบกับชาร์ลตันแอธเลติก ซึ่งเวสต์แฮมชนะ 3–0 เมื่อวันที่ 15 ธันวาคม ค.ศ. 2021 แอชบีเปิดตัวในการแข่งขันพรีเมียร์ลีกในฐานะตัวสำรองแทนที่ปาโบล ฟอร์นัลส์ ในเกมเยือนที่ออกไปแพ้อาร์เซนอล 0–2
เมื่อวันที่ 31 มกราคม ค.ศ. 2023 แอชบีย้ายไปร่วมทีมนิวคาสเซิลยูไนเต็ดโดยไม่เปิดเผยค่าตัว ข้อตกลงดังกล่าวในภายหลังมีรายงานว่ามีมูลค่า 3 ล้านปอนด์
มณเฑียร สงฆ์ประชา

มณเฑียร สงฆ์ประชา (เกิด 15 กุมภาพันธ์ พ.ศ. 2500) เป็นสมาชิกสภาผู้แทนราษฎรจังหวัดชัยนาท 4 สมัย และเป็นอดีตสมาชิกวุฒิสภาจังหวัดชัยนาท
ประวัติ.
มณเฑียร เกิดเมื่อวันที่ 15 กุมภาพันธ์ พ.ศ. 2500 เป็นบุตรนายบุญธง นางจันทร์เพ็ญ สงฆ์ประชา มีพี่น้อง 5 คน อาทิ มนตรี สงฆ์ประชา อดีตกำนันตำบลไพรนกยูง อำเภอหันคา นางจิรดา สงฆ์ประชา อดีตนายก อบจ.ชัยนาท, นันทนา สงฆ์ประชา อดีต สส. ชัยนาท และนายศักดิ์สิทธิ์ สงฆ์ประชา อดีตสจ.ชัยนาท สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยรามคำแหง
งานการเมือง.
มณเฑียร ได้เข้าสู่งานการเมืองโดยการสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติไทย แทนบุญธง อดีต สส.ชัยนาท (บิดา) ซึ่งวางมือทางการเมือง โดยมณเฑียรได้รับเลือกตั้งเป็นสมาชิกสภาผู้แทนราษฎรจังหวัดชัยนาทเป็นสมัยแรก และได้ลงสมัครรับเลือกตั้งต่อเนื่องมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เป็น สส.สมัยที่ 2 ในนามพรรคชาติไทยเช่นเดิม แต่ในการเลือกตั้ง พ.ศ. 2548 เขาลงสมัครแข่งขันกับชัยวัฒน์ ทรัพย์รวงทอง พรรคไทยรักไทย ซึ่งย้ายมาจากเขตเลือกตั้งที่ 1 โดยนายมณเฑียรเป็นฝ่ายแพ้การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 นายมณเฑียรลงสมัครรับเลือกตั้งคู่กับนันทนา สงฆ์ประชา น้องสาว ในนามพรรคชาติไทยและได้รับเลือกตั้ง แต่ภายหลังคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนันทนา และมณเฑียร และ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดชัยนาท โดยกำหนดวันเลือกตั้งใหม่คือวันที่ 27 มกราคม พ.ศ. 2551 ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนันทนา สงฆ์ประชา และมณเฑียร สงฆ์ประชา โดยมณเฑียร ถูกตัดสิทธิ์ทางการเมือง 5 ปี
ในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เขาได้ลงสมัครรับเลือกตั้งและได้รับคะแนนเป็นลำดับที่ 1 เป็นสมาชิกวุฒิสภาจังหวัดชัยนาท
มณเฑียร กลับสู่สนามเลือกตั้ง สส.อีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในนามพรรคพลังประชารัฐ และได้รับเลือกตั้งเป็น สส.สมัยที่ 4 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในนามพรรคภูมิใจไทย
สมาชิกสภาผู้แทนราษฎร.
มณเฑียร สงฆ์ประชา ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
สมาชิกวุฒิสภา.
มณเฑียร สงฆ์ประชา ได้รับการเลือกตั้งเป็นสมาชิกวุฒิสภามาแล้ว 1 สมัย
ทาโกะ

ทาโกะ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 14,387 คน 6068 ครัวเรือน ความหนาแน่นประชากร 200 คนต่อตารางกิโลเมตร และมีพื้นที่ทั้งหมด 
ภูมิศาสตร์.
ทาโกะตั้งอยู่ทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 35 กิโลเมตร และห่างจากใจกลางโตเกียวประมาณ 60 ถึง 70 กิโลเมตร ทิศตะวันตกติดกับท่าอากาศยานนานาชาตินาริตะ ตั้งอยู่บนที่ราบคันโต คั่นกลางระหว่างที่ราบสูงชิโมซะและที่ราบคูจูกกูริ พื้นที่ส่วนใหญ่เป็นที่ราบ มีแม่น้ำคูริยามะไหลผ่านใจกลางเมือง
เทศบาลข้างเคียง.
จังหวัดชิบะ
ภูมิอากาศ.
ทาโกะมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในทาโกะคือ 14.6 °C ปริมาณน้ำฝนเฉลี่ยต่อปีอยู่ที่ 1500 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 4.5 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของทาโกะลดลงอย่างช้า ๆ ตลอด 70 ปีที่ผ่านมา
ประวัติศาสตร์.
ทาโกะมีผู้อยู่อาศัยมาตั้งแต่สมัยก่อนประวัติศาสตร์ และนักโบราณคดีได้พบเรือขุดจากไม้และหลุมฝังศพตั้งแต่ยุคโจมง และนาข้าวตั้งแต่ยุคยาโยอิ อีกทั้งบริเวณนี้ยังมีเนินฝังศพจำนวนมากจากยุคโคฟุง และมีการพบเครื่องปั้นดินเผา"ฮานิวะ" ต่อมาในยุคเฮอัง ได้มีการแบ่งพื้นที่ออกเป็น"โชเอ็ง" ซึ่งควบคุมโดยตระกูลฟูจิวาระ และอยู่ภายใต้การควบคุมของตระกูลชิบะในยุคคามากูระ ในยุคเอโดะ พื้นที่นี้เป็นดินแดน"เท็นเรียว"ภายในแคว้นชิโมซะ ซึ่งอยู่ภายใต้ปกครองโดยตรงของรัฐบาลโชกุนโทกูงาวะโดยใช้อำนาจผ่านผู้ที่เป็น"ฮาตาโมโตะ"
หลังจากการฟื้นฟูเมจิ หมู่บ้านทาโกะก่อตั้งขึ้นเมื่อวันที่ 1 เมษายน 1889 อยู่ภายในอำเภอคาโตริ จังหวัดชิบะ โดยบัญญัติจัดตั้งใหม่ในระบบเทศบาล หมู่บ้านทาโกะได้รับการยกฐานะเป็นเมืองเมื่อวันที่ 29 มิถุนายน 1890 ในวันที่ 1 เมษายน 1951 เมืองทาโกะได้ผนวกเอาหมู่บ้านโทโจที่อยู่ใกล้เคียงเข้ามาเป็นส่วนหนึ่ง และขยายพื้นที่เพิ่มในวันที่ 31 มีนาคม 1954 โดยผนวกเอาหมู่บ้านที่อยู่ใกล้เคียง ได้แก่ หมู่บ้านนากะ คูงะ และโทกิวะ
การปกครอง.
ทาโกะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองทาโกะ พร้อมทั้งนครคาโตริและเมืองโคซากิ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
ทาโกะเป็นศูนย์กลางการค้าและศูนย์กลางเกษตรกรรมในภูมิภาค นอกจากข้าวแล้ว ปัจจัยทางเศรษฐกิจที่สำคัญคือการเลี้ยงสัตว์ ที่เด่นชัดที่สุดการเลี้ยงสุกร จากการสำรวจสำมะโนประชากรปี 2010 มีแรงงานประมาณร้อยละ 20 เดินทางไปทำงานในนครนาริตะ
การศึกษา.
ทาโกะมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 1 แห่ง เมืองนี้มีโรงเรียนมัธยมปลายสังกัดคณะกรรมการการศึกษาจังหวัดชิบะ 1 แห่ง และโรงเรียนมัธยมปลายเอกชน 1 แห่ง
การขนส่ง.
รถไฟ.
เมืองทาโกะเคยมีทางรถไฟนาริตะ สายทาโกะ ซึ่งเปิดให้บริการไปเมื่อปี 1911 ถึง 1944 ปัจจุบันเลิกกิจการแล้วและไม่มีรถไฟให้บริการ โดยสถานีรถไฟที่ใกล้ที่สุดคือ สถานีรถไฟชิบายามะ-ชิโยดะ บนทางรถไฟชิบายามะ อย่างไรก็ตาม มีการใช้บริการจากสถานีรถไฟนาริตะบ่อยกว่า
วัดเลียบราษฎร์บำรุง

วัดเลียบราษฎร์บำรุง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 8 ไร่
วัดเลียบราษฎร์บำรุงสร้างขึ้นประมาณ พ.ศ. 2310 ในสมัยอยุธยาตอนปลาย ไม่ทราบนามและประวัติผู้สร้าง เข้าใจว่าราษฎรแถวนั้นน่าจะช่วยกันสร้าง เดิมคงมีนามว่า วัดเลียบ ครั้นต่อมามีเจ้าฟ้าเจ้าแผ่นดินหรือผู้มียศถาบรรดาศักดิ์ได้มาช่วยอุปถัมน์บำรุงวัดบ้างตามสมควร จึงได้นามว่า วัดเลียบราชสัทธาราม กาลเวลาผ่านไปเสนาสนะต่าง ๆ ได้ชำรุดทรุดโทรม ราษฎรทั่วไปจึงพร้อมใจกันบูรณปฏิสังขรณ์วัดให้เจริญรุ่งเรือง จึงได้นามว่า "วัดเลียบราษฎร์บำรุง" วัดนี้ได้รับพระราชทานวิสุงคามสีมาวันที่ 30 ธันวาคม พ.ศ. 2518 ประกอบพิธีผูกพัทธสีมาในวันที่ 9 มีนาคม พ.ศ. 2519 บริเวณวัดยังเป็นที่ตั้งของโรงเรียนประถมศึกษา ในที่ดิน 2 ไร่
อุโบสถทรงจัตุรมุขมีกำแพงแก้วโดยรอบมีซุ้มเสมาทรงจตุรมุข 8 ซุ้ม ซึ่งภายในมีพระประธานองค์ใหญ่ มีพระมหากัจจายนะ นอกจากนี้ยังมีพระพุทธรูปปางสมาธิ 2 องค์ และพระปัญจวัคคีย์ 5 พระองค์ อีกสถานที่สำคัญของวัด คือ อาคารธมมรโส สถานที่เกจิอาจารย์หลวงพ่อสร้อย ธมมรโส ซึ่งมรณะภาพไปเมื่อ พ.ศ. 2542 นอนสงบในโลงแก้วโดยสรีระร่างกายของท่านไม่เน่าเปื่อย ยังมีรูปปั้นหลวงปู่สรวง
วัดศิริพงษ์ธรรมนิมิต

วัดศิริพงษ์ธรรมนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าแร้ง เขตบางเขน กรุงเทพมหานคร มีที่ดินตั้งวัดเนื้อที่ 31 ไร่ 2งาน 62 ตารางวา
วัดศิริพงษ์ธรรมนิมิตรได้รับอนุญาตให้สร้างเมื่อวันเสาร์ที่ 14 มีนาคม พ.ศ. 2512 โดยได้เริ่มดำเนินการก่อสร้างเมื่อวันที่ 28 พฤษภาคม พ.ศ. 2512 โดยสมเด็จพระอริยวงศาคตญาณ (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร เป็นองค์ประธานเปิดป้ายวัดและประทานนามวัด ซึ่งมีนายสำเนียงและนางทองอ่อน ศิริพงษ์ พร้อมด้วยบุตร ธิดาได้บริจาคที่ดิน เพื่อสร้างวัดในครั้งแรก 12 ไร่ 2 งาน 62 ตาราวา และทางวัดซื้อเพิ่มเติมอีก 17 ไร่ จากนายอาทร สังขะวัฒนะ พร้อมกันนี้นายอาทร สังขะวัฒนะ ได้มีจิตศรัทธาร่วมถวายอีก 2 ไร่ จึงรวมเป็นที่ดินทั้งหมด 31 ไร่ 2 งาน 62 ตารางวา กระทรวงศึกษาธิการได้ประกาศตั้งเป็นวัด โดยถูกต้องตามกฎหมายเมื่อวันที่ 4 พฤษภาคม พ.ศ. 2513 ชื่อของวัดนั้น คำว่า "ศิริพงษ์" เป็นนามสกุลของผู้บริจาคที่ดิน ส่วนคำว่า "ธรรมนิมิต" เพราะต้องการให้วัดเป็นวัดปฏิบัติธรรมสมถะวิปัสสนาและศึกษาเล่าเรียนพระปริยัติธรรม วัดได้รับพระราชทานวิสุงคามสีมาเมื่อวันที่ 4 กุมภาพันธ์ พ.ศ. 2519 เขตวิสุงคามสีมากว้าง 40 เมตร ยาว 80 เมตร
พื้นที่ตั้งวัดเป็นที่ราบลุ่มแวดล้อมด้วยชุมชนหมู่บ้าน อาคารเสนาสนะ ได้แก่ พระอุโบสถอเนกประสงค์ 2 ชั้น กว้าง 24 เมตร ยาว 34 เมตร 1 หลัง กุฏิสงฆ์ 29 หลัง ส่วนมากเป็นกุฏิขนาดเล็ก หอระฆัง เมรุ อาคารโรงเรียนพระปริยัติธรรม 3 ชั้น 1 หลัง ที่พักของแม่ชี 9 หลัง สำหรับปูชนียวัตถุ มีพระประธานในพระอุโบสถนามว่า "หลวงพ่อพุทธนิมิต" ขนาดหน้าตักกว้าง 4 ศอก 1 คืบ 9 นิ้ว
สาย 1 (รถไฟใต้ดินมุมไบ)

สาย 1 สีน้ำเงิน  ของรถไฟใต้ดินมุมไบ หรือ สายวรโสวา-อันเธรี-ฆาตโกปร  เป็นส่วนหนึ่งของระบบรถไฟฟ้าของเมืองมุมไบ ประเทศอินเดีย ระยะทางรวม 11.40 กิโลเมตร และเป็นรถไฟฟ้ายกระดับทั้งหมด มีสถานีรวม 12 สถานี จากวรโสวา ไป ฆาตโกปร เชื่อมต่อย่านชานเมืองทางตะวันออกเข้ากับทางตะวันตกของมุมไบ สร้างขึ้นด้วยงบประมาณราว  ภายใต้การให้บริการโดย Metro One Operation Pvt Ltd (MOOPL) ภายใต้สัญญาอายุ 5 ปี 
สายสีน้ำเงินเปิดให้บริการในวันที่ 8 มิถุนายน 2014 และเป็นระบบเมโทรที่มีผู้เข้าใช้บริการหนาแน่นที่สุดเป็นอันดับแปดของโลก
วัดใหม่กระทุ่มล้ม

วัดใหม่กระทุ่มล้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร มีที่ดินตั้งวัด 16 ไร่ 6 งาน 16 ตารางวา ที่ธรณีสงฆ์จำนวน 1 แปลง เนื้อที่ 25 ไร่ 3 งาน 64 ตารางวา
วัดใหม่กระทุ่มล้มสร้างขึ้นเมื่อ พ.ศ. 2437 โดยมีนายทองและนางเข็มดำเนินการสร้างวัดและคงเป็นผู้บริจาคที่ดินด้วย เมื่อได้สร้างวัดแล้วขนานนามว่า "วัดใหม่กระทุ่มล้ม" หมายถึงวัดที่สร้างขึ้นใหม่ที่คลองกระทุ่มล้ม ได้นิมนต์พระธุดงค์รูปหนึ่งนามว่าหลวงพ่อพลอยมาปกครองวัดเป็นรูปแรก วัดได้รับพระราชทานวิสุงคามสีมาเมื่อวันที่ 20 มีนาคม พ.ศ. 2452 ได้รับพระราชทานวิสุงคามสีมาเมื่อวันที่ครั้งหลังเมื่อวันที่ 20 ตุลาคม พ.ศ. 2543 ได้ประกอบพิธีผูกพัทธสีมาเมื่อประมาณ พ.ศ. 2452 ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2490 
อาคารเสนาสนะ ได้แก่ อุโบสถหลังเก่ากว้าง 8 เมตร ยาว 16 เมตร สร้างประมาณ พ.ศ. 2452 ต่อมาได้ทำการก่อสร้างอุโบสถหลังใหม่เมื่อ พ.ศ. 2525 กว้าง 8 เมตร ยาว 8 เมตร ลักษณะเป็นทรงไทยครึ่งตึกครึ่งไม้ ศาลาการเปรียญกว้าง 15 เมตร ยาว 30 เมตร สร้างด้วยไม้เนื้อเข็ง 2 ชั้น มีมุขหน้าหลังคาลักษณะเป็นทรงปั้นหยา ปูชนียวัตถุ ได้แก่ พระประธานในอุโบสถหน้าต้าง 1.50 เมตร พร้อมด้วยพระโมคคัลลาและพระสารีบุตร เป็นพระพุทธรูปสมัยรัตนโกสินทร์ จีวรดอกพิกุล
วัดมงคลนิมิตร (จังหวัดสมุทรปราการ)

วัดมงคลนิมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสาธง อำเภอบางเสาธง จังหวัดสมุทรปราการ มีเนื้อที่ 23 ไร่ 1 งาน 52 ตารางวา ที่ธรณีสงฆ์ จำนวน 1 แปลง รวม 300 ไร่
วัดมงคลนิมิตรเดิมชาวบ้านเรียก วัดคลองพ่อเฒ่า ระบุปีที่สร้างวัดคือเมื่อ พ.ศ. 2478 โดยประมาณ พ.ศ. 2475 มีพระธุดงค์รูปหนึ่งชื่อ หลวงพ่อเถว ได้มาปักกลดในที่ดินของโยมมหาชื้นและโยมเฮี๊ยะที่บริเวณนี้ ชาวบ้านและเจ้าของที่จึงได้ช่วยกันสร้างกุฏิให้ท่านหนึ่งหลังพร้อมทั้งนำอาหารมาถวายทุกวันมิได้ขาด ท่านจำพรรษาอยู่ได้ประมาณ 2 ปีเศษ ก็ได้อำลาญาติโยม เพื่อเดินธุดงค์ต่อไป ต่อมาไม่นานมีพระภิกษุอีกรูปชื่อ พระอาจารย์แก้วได้เดินธุดงค์มาจำพรรษาทีสำนักสงฆ์แห่งนี้อีกประมาณ 2 ปีแล้วท่านก็ลาสิกขาไป หลังจากนั้นโยมมหาชื้นจึงได้ไปนิมนต์ พระอาจารย์เฉลา มาเป็นเจ้าสำนักสงฆ์ ชาวบ้านได้ช่วยกันสร้างกุฏิขึ้นมาอีก 5 หลัง และศาลาการเปรียญ 1 หลัง ต่อมาพระอาจารย์เฉลาได้ลาญาติโยมเพื่อเดินธุดงค์ต่อไป ดังนั้นทางสำนักสงฆ์จึงได้ขาดเจ้าสำนักลง ชาวบ้านจึงนิมนต์พระภิกษุสือ สุขทายโก และโยมมหาชื้นกับโยมเฮี๊ยะ ได้มีจิตศรัทธาบริจาคที่ถวายในปี พ.ศ. 2480 ต่อมาวัดได้รับพระราชทานวิสุงคามสีมาเมื่อวันที่ 29 กรกฎาคม พ.ศ. 2484
อุโบสถของวัดสร้างเมื่อ พ.ศ. 2493 โดยการบริจาคทรัพย์ของโยมมหาชื้นและเฮี๊ยะ มงคล ร่วมกับชาวบ้านผู้มีจิตศรัทธา
วัดลาดหวาย

วัดลาดหวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเพรียง อำเภอบางบ่อ จังหวัดสมุทรปราการ มีที่ดินตั้งวัดเนื้อที่ 8 ไร่ 2 งาน อาณาเขต ทิศเหนือยาว 35 วา ติดต่อกับที่เอกชน ทิศใต้ยาว 15 วา ติดต่อกับคลองทิศตะวันออกยาว 40 วา ติดต่อกับคลองพ่อเฒ่า ทิศตะวันตกติดต่อกับคลอง
วัดลาดหวายสร้างเมื่อ พ.ศ. 2455 โดยมีนายกรุดและนางแหยม แดงน้อยเป็นผู้ถวายที่ดินและร่วมกับชาวบ้านสร้างวัดขึ้นมา ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 เขตวิสุงคามสีมากว้าง 24 เมตร ยาว 24 เมตร ทางวัดได้ให้ทางราชการอาศัยศาลาการเปรียญเปิดสอนโรงเรียนประชาบาลเริ่มในปี พ.ศ. 2482
อาคารเสนาสนะ ได้แก่ อุโบสถใหม่สร้างแทนอุโบสถหลังเก่า ลักษณะทรงไทยจัตุรมุข กุฏิสงฆ์จำนวน 9 หลังส่วนมากเป็นอาคารไม้ ทรงไทยโบราณ หอสวดมนต์สร้างเมื่อ พ.ศ. 2519 ศาลาการเปรียญ 2 ชั้นจำนวน 1 หลัง ศาลาบำเพ็ญกุศลจำนวน 1 หลัง เมรุสร้างเมื่อ พ.ศ. 2532 จำนวน 1 หลัง หอระฆังจำนวน 1 หลัง และศาลาท่าน้ำจำนวน 3 หลัง
จอฟฟรี่ย์ พรหมมายนต์

ธีรยุทธ จอฟฟรี่ย์ พรหมมายนต์ (25 ตุลาคม พ.ศ. 2514 —) เป็นอดีตนักฟุตบอลอาชีพไทยเชื้อสายดัตช์ ตำแหน่งกองหลัง
โดย จอฟฟรี่ย์ พรหมมายนต์ เป็นผู้เล่นชาวไทยคนแรกที่ได้เล่นในเอเรอดีวีซีและยูฟ่าแชมเปียนส์ลีก
ประวัติ.
ธีรยุทธ เกิดเมื่อวันที่ 25 ตุลาคม พ.ศ. 2514 ที่เมืองอุดรธานี ในจังหวัดอุดรธานีของประเทศไทย มีบิดาเป็นชาวอเมริกัน มารดาเป็นชาวไทย โดยพ่อของเขาถูกเรียกตัวไปสหรัฐอเมริกาก่อนวันเกิดปีแรกของธีรยุทธ ต่อมาธีรยุทธย้ายตามคุณแม่ไปโตที่เนเธอร์แลนด์เมื่อเขาอายุ 8 ขวบ
วัดวังชัยทรัพย์วิมล

วัดวังชัยทรัพย์วิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักสาม อำเภอบ้านแพ้ว จังหวัดสมุทรสาคร ปัจจุบันมีพระครูสาครธรรมวิมล เป็นเจ้าอาวาส วัดยังเป็นที่ตั้งของสำนักปฏิบัติธรรมประจำจังหวัดสมุทรสาครแห่งที่ 6
วัดวังชัยทรัพย์วิมล เดิมชื่อ วัดวังจระเข้ เริ่มสร้างขึ้นเมื่อ พ.ศ. 2528 ซึ่งเดิมเป็นเพียงสำนักสงฆ์ มีพระประมวล จนฺทสโรปกครอง นายเลื่อนและนางถนอมพรรณ ยอดวิมล เป็นผู้บริจาคที่ดินเพื่อให้เป็นที่ดินสร้างวัด และถวายทุนทรัพย์ร่วมกับชาวบ้านในการสร้างวัด และตั้งขึ้นเมื่อวันที่ 25 กุมภาพันธ์ พ.ศ. 2536 ชื่อว่า "วัดวังชัยทรัพย์วิมล" ตั้งตามชื่อและนามสกุลของตระกูลยอดวิมล ซึ่งเป็นผู้มีศรัทธาให้ที่ดินสร้างวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 
เดิมพื้นที่บริเวณวัดเป็นที่นา ไม่มีคันนา ทำให้มีปลาเข้ามา ซึ่งจระเข้ก็ตามมา บริเวณวัดตรงสระน้ำจึงมีรูปปั้นจระเข้ เพื่อสะท้อนสภาพแวดล้อมในอดีต
วัดแคนอก

วัดแคนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี
วัดแคนอกสร้างขึ้นเมื่อ พ.ศ. 2367 ในสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดแคร่เบ็ญจ้น เป็นวัดที่ชาวมอญซึ่งมีพระยารามัญมุนีเป็นหัวหน้าและอาศัยอยู่บริเวณนี้สร้างขึ้น ต่อมาชาวบ้านจึงเรียกว่า วัดแค จนกระทั่งใน พ.ศ. 2457 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์ ทรงเห็นว่าในแขวงเมืองนนทบุรีมีวัดแคอยู่ 2 วัด จึงทรงให้เรียกวัดที่อยู่ติดกับแม่น้ำว่า "วัดแคนอก" และเรียกวัดที่อยู่ในสวนว่า "วัดแคใน" เพื่อไม่ให้เกิดความสับสน
เมื่อ พ.ศ. 2475 พระยาพหลพลพยุหเสนา (พจน์ พหลโยธิน) ผู้นำคณะราษฎร ได้นำคณะมากราบสักการะพระประธานในอุโบสถ เกิดความเลื่อมใสที่เห็นพระประธานหันพระพักตร์สู่ทิศตะวันตกและสถานที่ปกคลุมไปด้วยต้นโพธิ์ใหญ่มีอายุหลายร้อยปี จึงอธิษฐานจิตถวายต่อพระพุทธศาสนาว่าหากกระทำการปฏิวัติสำเร็จจะทำนุบำรุงพระพุทธศาสนาที่ตรงนี้ให้เจริญ และแม้ละโลกนี้ไปแล้วก็ขอให้นำอัฐิมาบรรจุ ณ สถานที่แห่งนี้ วัดแคนอกยังเป็นที่ประชุมลับคณะราษฎรก่อนก่อการปฏิวัติสยาม พ.ศ. 2475 ด้วย
อุโบสถหลังเก่าหันหน้าไปทางทิศตะวันตก กุฏิทรงไทย ลวดลาย ช่อฟ้า ใบระกา ไม้ฉลุ หน้าบันเป็นลายดอกโบตั๋น และหน้าอุโบสถยังมีเจดีย์ทรงรามัญ 2 องค์ มีหอพระไตรปิฎกโบราณและวิหาร พระยาพหลพลพยุหเสนา (พจน์ พหลโยธิน) ได้สร้างหอระฆังรูปทรงดอกบัวตูมถวายเป็นพุทธบูชา สร้างซุ้ม 4 ทิศ เพื่อเป็นเครื่องป้องกันหอระฆัง ต่อมาได้สร้างโรงเรียนให้ชื่อว่า โรงเรียนวัดแคนอก (คณะราษฎรบำรุง 1)
วัดศรีรัตนาราม (จังหวัดนนทบุรี)

วัดศรีรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 2 บ้านบางพัง ตำบลบางพูด อำเภอปากเกร็ด จังหวัดนนทบุรี ริมฝั่งแม่น้ำมีปลาน้ำจืดจำนวนมาก จนได้ชื่อว่า "วังมัจฉา"
วัดศรีรัตนารามสร้างขึ้นเมื่อวันที่ 27 มีนาคม พ.ศ. 2305 ในสมัยอยุธยาตอนปลาย ไม่ทราบนามของผู้สร้าง ชาวบ้านนิยมเรียกชื่อวัดว่า วัดบางพัง ตามชื่อท้องที่ตั้งวัด คือ บ้านบางพังซึ่งมักถูกกระแสน้ำกัดเซาะพังตลอดเวลา ต่อมาเปลี่ยนชื่อมาเป็น "วัดศรีรัตนาราม" วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2307
อาคารเสนาสนะได้แก่ อุโบสถ ได้รับการบูรณะเมื่อ พ.ศ. 2510 ภายในอุโบสถมีภาพเขียนเรื่องอดีตพระพุทธเจ้าตามความเชื่อมอญ พระมาลัย และพระพุทธปฏิมากร และกุฏิสงฆ์ เป็นอาคารไม้และอาคารครึ่งตึกครึ่งไม้ ส่วนปูชนียวัตถุมีพระประธานประจำอุโบสถ พร้อมด้วยพระปางต่าง ๆ อีก 7 องค์ ในวิหารมี 6 องค์ เจดีย์ย่อมุมไม้สิบสอง 1 องค์ สร้างในสมัยอยุธยาตอนปลาย อยู่ที่ด้านหน้าพระอุโบสถ ประชาชนมักมาสักการะรูปปั้นหลวงพ่อแฉ่ง สีลปัญโญ ซึ่งเป็นเกจิอาจารย์ชื่อดังในสมัยสงครามโลกครั้งที่ 2 ท่านสร้างวัตถุมงคลทั้งพระเนื้อผงพิมพ์ทรงสัตว์ต่าง ๆ หลายประเภททั้งพิมพ์ใหญ่ พิมพ์กลาง พิมพ์เล็ก พิมพ์สามเหรียญ เนื้อผง พระรอด ตะกรุด ผ้ายันต์ธง ทรายเสก พระกริ่ง พระชัยวัฒน์ พระประจำวัน นางกวัก พระพุทธกวักสามเหลี่ยม และพระสีวลีชนิดบูชาและคล้องคอ
ริมแม่น้ำเจ้าพระยาหน้าวัดศรีรัตนาราม มีเรือสำเภาก่ออิฐถือปูนยาวประมาณ 7 เมตร สร้างตามคติความเชื่อชาวมอญ ภายในเรือมีเจดีย์ 3 องค์ ซึ่งหมายถึง พระพุทธ พระธรรม และพระสงฆ์
บิ๊กฮีโร่ 6 (การ์ตูน)

บิ๊กฮีโร่ 6  เป็นทีมซูเปอร์ฮีโร่ในหนังสือการ์ตูนอเมริกันที่ตีพิมพ์โดยมาร์เวลคอมิกส์และสร้างโดย แมนออฟแอคชันเอนเตอร์เทนเมนต์
ในปี ค.ศ. 2014 วอลต์ดิสนีย์แอนิเมชันสตูดิโอส์ได้สร้างภาพยนตร์ประเภทแอนิเมชันคอมพิวเตอร์เรื่อง "บิ๊กฮีโร่ 6" โดยได้รับแรงบันดาลใจจากตัวละคร ในปี พ.ศ. 2560 มีละครชุดทางโทรทัศน์ที่สร้างจากภาพยนตร์ในชื่อเรื่อง "" ตัวละครยังปรากฏในวิดีโอเกม "คิงดอมฮาร์ท 3" ในโลก San Fransokyo
ธีโอ รอสซี

จอห์น ธีโอดอร์ รอสซี (เกิด 4 มิถุนายน พ.ศ. 2518) เป็นนักแสดงและโปรดิวเซอร์ชาวอเมริกัน มีชื่อเสียงจากการรับบท ฮวน คาร์ลอส "จูซ" ออร์ทิส ในละครชุดช่องเอฟเอ็กซ์เรื่อง "ซันออฟอนาร์ชี" (2008–2014) เขายังเป็นที่รู้จักจากการรับบท เฮอร์นัน "เชด" อัลวาเรซ ในเรื่อง "ลู้ก เคจ" (2016–2018)
ไมเคิล คอสตรอฟฟ์

ไมเคิล คอสตรอฟฟ์ (เกิด 22 พฤษภาคม พ.ศ. 2504) เป็นนักแสดงชาวอเมริกัน เขาปรากฏตัวในละครชุดเรื่อง "เดอะไวร์" ทางช่องเอชบีโอ รับบททนายฝ่ายจำเลยชื่อ มอริซ เลวี. คอสตรอฟฟ์แสดงในซีซั่นที่ห้าของซีรีส์และปรากฏตัวในทั้งสี่ฤดูกาลก่อนหน้านี้ในฐานะดารารับเชิญ
เจคอบ วาร์กัส

เจคอบ วาร์กัส (เกิด 18 สิงหาคม พ.ศ. 2514) เป็นนักแสดงและนักเต้นชาวเม็กซิกัน-อเมริกัน
ชีวิตส่วนตัว.
เขาแต่งงานกับซิลเวีย อาร์เซต พวกเขามีลูกสาวสองคน Rosa เกิดใน ค.ศ. 2004 และ Victoria เกิดใน ค.ศ. 2011 วาร์กัสมีพี่น้องผู้ชายสี่คนและน้องสาวหนึ่งคน
รอน ซีแฟส โจนส์

รอน ซีแฟส โจนส์ (เกิด 8 มกราคม พ.ศ. 2500) เป็นนักแสดงชาวอเมริกัน มีชื่อเสียงจากการรับบทในละครชุดทางโทรทัศน์เรื่อง "ดิสอิสอัส" (2559 - 2565) ซึ่งทำให้เขาได้รับการเสนอชื่อเข้าชิงรางวัลไพรม์ไทม์เอมีติดต่อกัน 4 ครั้ง โดยได้รับรางวัลสองรางวัลในสาขานักแสดงรับเชิญยอดเยี่ยมในภาพยนตร์ชุดแนวชีวิตใน พ.ศ. 2561 และ 2563
โจนส์ปรากฏตัวในซีรีส์ทางโทรทัศน์เช่น "มิสเตอร์โรบ็อต" (2558 - 2559), "เดอะเก็ตดาวน์" (2559 - 2560), "ลู้ก เคจ" (2559 - 2561) และ "ทรูธบีโทลด์" (2562) นอกจากนี้เขายังปรากฏตัวในภาพยนตร์หลายเรื่อง เช่น "แฮฟเนลสัน" "(2549), "อะครอสเดอะยูนิเวิร์ส" (2550), "แกลสชิน" (2557), "เดอะฮอลิเดย์แคลินเดอร์" (2561), "ด็อกเดส์" (2561) และ "โดเลไมต์อิสมายเนม" (2562)
วอร์ร็อก

วอร์ร็อก  เป็นวิดีโอเกมยิงมุมมองบุคคลที่หนึ่งหลายผู้เล่นที่สร้างโดยบริษัทดรีมเอกซ์คิวชันของเกาหลีใต้ เกมนี้จัดจำหน่ายในรูปแบบเล่นฟรี ซึ่งเป็นรูปแบบทั่วไปของข้อตกลงอนุญาตให้ใช้สิทธิของผู้ใช้ฟรีแวร์ และสามารถดาวน์โหลดได้ทางออนไลน์ ส่วนภายนอกตะวันออกไกล เกมนี้ได้รับการจัดแม่ข่ายโดยพาพายาเพลย์ ซึ่งให้บริการเกมทั้งในทวีปยุโรปและอเมริกาเหนือ
ทั้งนี้ แม้ว่า"วอร์ร็อก"จะสามารถดาวน์โหลดได้ฟรี แต่เกมดังกล่าวต้องลงทะเบียนออนไลน์
การตอบรับ.
เว็บไซต์ไอจีเอ็นให้คะแนนเกมนี้ที่ระดับ "ปานกลาง" คือ 5.9 และเว็บไซต์เกมสปอตให้คะแนนเกมนี้ที่ 5.5 เต็ม 10
ซิโมน มิสซิก

ซิโมน มิสซิก (นามสกุลเดิม Cook; เกิด 19 มกราคม พ.ศ. 2525) เป็นนักแสดงภาพยนตร์และโทรทัศน์ชาวอเมริกัน เธอมีชื่อเสียงจากการแสดงในจักรวาลภาพยนตร์มาร์เวลโดยรับบทนักสืบมิสตี ไนต์ ใน "ลู้กเคจ" ซึ่งเป็นบทบาทที่เธอแสดงต่อในเรื่อง "เดอะดีเฟนเดอร์ส" และ "ไอรอนฟิสต์" ใน พ.ศ. 2562 เธอแสดงเป็นโลลา คาร์ไมเคิล ในเรื่อง "ออลไรส์"
ดอว์น-เลียน การ์ดเนอร์

ดอว์น-เลียน การ์ดเนอร์ (เกิด 30 สิงหาคม พ.ศ. 2524) เป็นนักแสดงหญิงชาวอเมริกัน เธอมีชื่อเสียงจากการแสดงนำและรับบท ชาร์ลีย์ บอร์เดลอน เวสต์ ในละครซีรีส์เรื่อง "ควีนชูการ์" ของ โอปราห์ วินฟรีย์ เน็ตเวิร์ค
คาเรน พิตต์แมน

คาเรน พิตต์แมน  เป็นนักแสดงหญิงชาวอเมริกัน พิตต์แมนเกิดในรัฐมิสซิสซิปปีและเติบโตในแนชวิลล์ รัฐเทนเนสซี พิตต์แมนได้รับปริญญาศิลปศาสตรบัณฑิตสาขาเสียงและโอเปร่าที่มหาวิทยาลัยนอร์ทเวสเทิร์นและปริญญาโทสาขาวิจิตรศิลป์จากหลักสูตรการแสดงบัณฑิตของ NYU's พิตต์แมนรับบท Jory ในภาพยนตร์เรื่อง "ดิสเกรซด์" ของ ลินคอล์น เซนเตอร์ ในปี ค.ศ. 2012 และได้แสดงในภาพยนตร์เรื่อง "ดิอเมริกันส์" ของ เอฟเอ็กซ์เน็ตเวิร์ค และ"ลู้ก เคจ"ของเน็ตฟลิกซ์แสดงเป็น ลิซ่า และ สารวัตรพริสซิลลา ริดลีย์ ตามลำดับ
แฟรงก์ วัลลีย์

แฟรงก์ โจเวฟ วัลลีย์ (เกิด 20 กรกฎาคม พ.ศ. 2506) เป็นนักแสดงชาวอเมริกัน, ผู้กำกับภาพยนตร์, นักเขียนบท และนักแสดงตลก บทบาทของเขา ได้แก่ เบรตต์ในเรื่อง"เขย่าชีพจรเกินเดือด", ร็อบบี คริกเกอร์ในเรื่อง "เดอะดอร์ส", อาร์ชี "มูนไลท์" เกรแฮมวัยเด็กในเรื่อง "ฟิลด์ออฟดรีม"และ กาย ในเรื่อง "สวิมมิ่งวิธชาร์คส์" นอกจากนี้เขายังปรากฏตัวในภาพยนตร์เรื่อง "บอร์นออฟเดอะโพร์ธออฟจูลาย", "เดอะเฟรชแมน", "อะมิดไนท์เคลียร์", "สวิกคิดส์", "โบรกเคนแอร์โรว์", และ "เวิร์ลด์เทรดเซนเตอร์"
อีริก ลาเรย์ ฮาร์วีย์

อีริก ลาเรย์ ฮาร์วีย์ (เกิด พ.ศ. 2515) เป็นนักแสดงชาวอเมริกันที่มีชื่อเสียงจากการรับบท Dunn Purnsley ในเรื่อง "บอร์ดวอล์คเอ็มไพร์", Willis Stryker / Diamondbackในเรื่อง "ลู้ก เคจ" และแสดงในเรื่อง "เดอะชาร์เนลเฮาส์" (2016)
ชีวิตในวัยเด็ก.
อีริก ลาเรย์ ฮาร์วีย์ถูกชักชวนเข้าสู่การแสดงเมื่อเขาไปชมการแสดงละครเวทีเรื่อง "The Wiz" ในวัยเด็กเขาใฝ่ฝันที่จะเป็นทันตแพทย์
ฌอน ริงโกลด์

ฌอน ริงโกลด์ (เกิด 3 พฤศจิกายน พ.ศ. 2520) เป็นนักแสดงชาวอเมริกันและอดีตบอดีการ์ด เขามีชื่อเสียงจากการรับบท ฌอน อีแวนส์ ในละครกลางวันช่องเอบีซีเรื่อง "วันไลฟ์ทูลิฟ" และรับบทเป็น ซูจ ไนท์ ในเรื่อง "โนทอเรียส"ซึ่งเป็นชีวประวัติของเดอะโนทอเรียสบีไอจี นอกจากนี้เขายังมีงานแสดงในภาพยนตร์เรื่อง "อเมริกันแกงสเตอร์" และ "สเมิร์ฟส์" ก่อนหน้านี้เขามีส่วนร่วมในละครชุดทางโทรทัศน์ยอดนิยมหลายเรื่องเช่น ละครโทรทัศน์ของซีดับบลิวเรื่อง "แสบใสไฮโซ" และ "อักลีเพร็ตตี" ริงโกลด์ยังมีบทบาทเด่นในเรื่อง "ออเรนจ์อิสเดอะนิวแบล็ก", "บิลเลียนส์", ซีรีส์เน็ตฟลิกซ์เรื่อง "ลู้ก เคจ" โดยแสดงเป็นนักเลงแก้งค์ชูการ์ และแสดงเป็นเจ้าหน้าที่ราชทัณฑ์ ฮิวอี้ คอร์เนลล์ ในละครเอบีซีเรื่อง ฟอร์ไลฟ์
เอเคอ วิสเซอร์

เอเคอ วิสเซอร์  เกิดวันที่ 29 กรกฎาคม ค.ศ. 1963 ที่กรุงเฮก ประเทศเนเธอร์แลนด์ เป็นนักหมากรุกสากลระดับแกรนด์มาสเตอร์ (ค.ศ. 2006) ชาวดัตช์
ในปี ค.ศ. 2004 เขาได้อันดับที่ 1–4 ร่วมกับยูรี คูซูบอฟ, ฟรีโซ ไนบัวร์ และจอห์น ฟัน เดอร์ วีล ในการแข่งฮาร์โมนีอินวิเทชันแนล ที่โกรนิงเงิน
มัสยิดใหญ่แห่งซานา

มัสยิดใหญ่แห่งซานา  เป็นมัสยิดโบราณที่ซานา, ประเทศเยเมน และเป็นหนึ่งในมัสยิดที่เก่าแก่ที่สุดในโลก กล่าวกันว่า มัสยิดนี้ถูกสร้างในช่วงต้นของศาสนาอิสลาม สันนิษฐานว่าอยู่ในช่วง ค.ศ. 633. แม้ว่ายังไม่ทราบวันก่อสร้างที่แน่ชัด แต่มีบันทึกการบูรณะครั้งแรกสุด เกิดขึ้นในรัชสมัยเคาะลีฟะฮ์อัลวะลีดที่ 1 ในช่วงต้นศตวรรษที่ 8 มีรายงานว่าตัวมัสยิดถูกสร้างบนซากบางส่วนของพระราชวังฆุมดานในสมัยฮิมยัรกับโบสถ์อัลเกาะลีสของอาณาจักรอักซุมที่เคยมีอยู่ตรงนี้ มัสยิดใหญ่นี้เป็นมัสยิดที่ใหญ่และโดดเด่นที่สุดจากกว่า 100 มัสยิดในย่านเมืองเก่าของซานา
ตัวมัสยิดเคยถูกบูรณะในศตวรรษที่ 8, ศตวรรษที่ 13 และสมัยออตโตมัน ณ ที่นี้ มีนักโบราณคดีพบเอกสารตัวเขียนซานาในระหว่างการบูรณะใน ค.ศ. 1972 ปัจจุบัน มัสยิดใหญ่แห่งซานาเป็นส่วนหนึ่งของแหล่งมรดกโลกในเมืองเก่าซานาของยูเนสโก
อีแรน บอร์โดนี

อีแรน บอร์โดนี (16 มกราคม ค.ศ. 1885 – 19 มีนาคม ค.ศ. 1953) นักแสดงและนักร้องชาวฝรั่งเศส-อเมริกัน
ชีวิตในช่วงต้น.
บอร์โดนีเ เกิดที่กรุงปารีส ประเทศฝรั่งเศส, โดยเป็นลูกสาวของโซเวอร์ บอร์โดนี ผู้เป็นช่างตัดเสื้อ และมารี เลอมงนิเยร์ ส่วนฟร็องซัว มีแล จิตรกรในคริสต์ศตวรรษที่ 19 ที่เป็นลุงของพ่อแม่เธอนั้นได้เสียชีวิตจากมหันตภัย"ไททานิก" อีแรน บอร์โดนี กลายเป็นนักแสดงเด็กแสดงในปารีสบนเวทีและในภาพยนตร์เงียบเป็นเวลาสองสามปี โดยเซ็นสัญญากับอ็องเดร ชาร์ล็อต ผู้เป็นตัวแทนเกี่ยวกับละคร บอร์โดนีได้ปรากฏตัวครั้งแรกบนเวทีเมื่ออายุ 13 ปี ที่"วาเยตี" ปารีส
เธอเดินทางไปสหรัฐเมื่อวันที่ 28 ธันวาคม ค.ศ. 1907 โดยเป็นผู้นำใน"แอ็ส. แอ็ส. ลา พรอว็องส์" ปีเกิดของบอร์โดนีระบุไว้ในชีวประวัติการแสดงละครมาตรฐานเท่ากับปี ค.ศ. 1895 แต่ปีเกิดที่แท้จริงของเธอคือ ค.ศ. 1885 อีแรน บอร์โดนี อายุ 22 ปีในรายชื่อผู้โดยสารของเรือเมื่อเธอมาถึงสหรัฐในปี ค.ศ. 1907 เธอได้ไปที่รีโน รัฐเนวาดา เป็นครั้งแรก ซึ่งมีรายงานว่าพ่อของเธอได้ตั้งรกรากก่อนหน้านี้
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่เพิ่มขึ้นจากเดิม 1 ที่นั่งจากการเลือกตั้งเมื่อปี พ.ศ. 2548 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตการเลือกตั้งที่ 1) และ 2 คน (สำหรับเขตการเลือกตั้งที่ 2)
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 8.
กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผู้สมัครได้รับการเลือกตั้งในกลุ่มจังหวัดที่ 8.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 8 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนราธิวาส อำเภอยี่งอ อำเภอบาเจาะ อำเภอรือเสาะ อำเภอศรีสาคร อำเภอตากใบ และอำเภอสุไหงโก-ลก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสุไหงปาดี อำเภอแว้ง อำเภอสุคิริน อำเภอจะแนะ อำเภอระแงะ และอำเภอเจาะไอร้อง
วัดสามง่าม (กรุงเทพมหานคร)

วัดสามง่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคู้ฝั่งเหนือ เขตหนองจอก กรุงเทพมหานคร มีเนื้อที่ตั้งวัดเนื้อที่ 12 ไร่ 2 งาน 20 ตารางวา ปัจจุบันมีพระปลัดไชยพร โชติโก ดำรงตำแหน่งเจ้าอาวาส
วัดสามง่ามสร้างขึ้นเมื่อ พ.ศ. 2439 ไม่ทราบนามและประวัติผู้สร้าง สันนิษฐานว่าชาวบ้านในละแวกนั้นคงช่วยกันสร้างวัดขึ้นมา แล้วขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 20 กุมภาพันธ์ พ.ศ. 2526 ด้านการศึกษาได้เปิดสอนพระปริยัติธรรมตั้งแต่ พ.ศ. 2514
อาคารเสนาสนะ ได้แก่ อุโบสถกว้าง 8.20 เมตร ยาว 23 เมตร สร้างเมื่อ พ.ศ. 2523 กุฏิสงฆ์จำนวน 7 หลัง หอสวดมนต์กว้าง 14 เมตร ยาว 21 เมตร สร้างเมื่อ พ.ศ. 2514 ศาลาการเปรียญกว้าง 16 เมตร ยาว 23 เมตร สร้างเมื่อ พ.ศ. 2516
วัดสามัคคีธรรม (กรุงเทพมหานคร)

วัดสามัคคีธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพลับพลา เขตวังทองหลาง กรุงเทพมหานคร มีเนื้อที่ตั้งวัด 8 ไร่ 3 งาน 22 ตารางวา
วัดสามัคคีธรรม เดิมมีชื่อว่า วัดใหม่ ได้รับอนุญาตสร้างวัดเมื่อวันที่ 2 พฤษภาคม พ.ศ. 2510 ประกาศตั้งวัดเมื่อวันที่ 25 กันยายน พ.ศ. 2510 และได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เนื้อที่กว้าง 40 เมตร ยาว 40 เมตร โดยมีพระครูสิริธรรมรัต (หล่ำ ศิริธมฺโม) เจ้าอาวาสรูปแรกริเริ่มสร้างวัด มีคุณโยมไปล่ คุณโยมเหรียญ เครือคล้าย บริจาคที่ดิน 3 ไร่กว่า คุณโยมหนู เครือคล้าย บริจาคที่ดิน 3 ไร่ 1 งาน 46 ตารางวา คุณโยมแสง แตงวิเชียร บริจาค 1 ไร่ คุณโยมหลิน แตงวิเชียร บริจาค 1 งาน และคุณโยมบุตร เกตุหิรัญ บริจาคที่ดิน 1 ไร่ นอกจากนี้ยังมีพุทธศาสนิกชนอีกมากช่วยอุปถัมน์วัด ด้านการศึกษาได้เปิดสอนพระปริยัติธรรมตั้งแต่ พ.ศ. 2510
เสนาสนะและสิ่งก่อสร้าง ได้แก่ อุโบสถสร้างเมื่อ พ.ศ. 2517 กว้าง 8.50 ยาว 26 เมตร เป็นแบบจากกรมศิลปากรแกะสลักลวดลายสวยงาม ภายในประดิษฐานพระประธาน หล่อด้วยทองแดง หน้าตักกว้าง 80 นิ้ว สูง 260 เซนติเมตร พร้อมพุทธสาวกสององค์ ภายนอกมีกำแพงแก้วล้อมรอบ วิหารซึ่งประดิษฐานพระพุทธรูปจำลองต่าง ๆ เช่น พระพุทธโสธร หลวงพ่อโต หลวงพ่อบ้านแหลม เป็นต้น มีกุฏิถาวร 9 หลัง ศาลาการเปรียญ และสิ่งก่อสร้างอีกมาก
วัดมีวัตถุมงคลสร้างโดยหลวงปู่หล่ำ สิริธัมโม หรือ พระครู สิริธรรมรัต เช่น เครื่องรางตุ๊กแก และเบี้ยเศรษฐี
วัดสีชมพู (กรุงเทพมหานคร)

วัดสีชมพู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบ เขตหนองจอก กรุงเทพมหานคร มีที่ดินตั้งวัด 22 ไร่ 2 งาน 
วัดสีชมพูสร้างเมื่อ พ.ศ. 2443 พ่อชื่นและแม่บาง ไม่ทราบนามสกุล เป็นผู้ดำเนินการก่อสร้างโดยมีพระยาอภัยภูเบศบริจาคที่ดินถวาย บริเวณที่ตั้งของวัดเป็นบึงและหนองน้ำได้มีนกสีชมพูมาอาศัยอยู่เป็นจำนวนมากจึงได้ขนานนามว่า "วัดสีชมพู" เมื่อพ.ศ. 2504 นางผัน เครือคล้าย พร้อมด้วยบุตรธิดา และนางพุ่ม ด้วงอินทร์ ถวายที่ดินให้เพิ่มเติม ต่อมานายทองอยู่และนางชีน รอดประสิทธิ์ ถวายที่ดินให้อีกรวมเป็นจำนวนทั้งสิ้น 29 ไร่ 2 งาน 72 ตารางวา วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2483 
ภายในวัดมีอาคารเสนาสนะ ได้แก่ อุโบสถกว้าง 6.2 เมตร ยาว 16 เมตร สร้างเมื่อ พ.ศ. 2495 มีช่อฟ้าใบระกา กุฏิสงฆ์จำนวน 6 หลัง สร้างแบบห้องแถวตึก 2 ชั้น ศาลาการเปรียญ หอสวดมนต์ ปูชนียวัตถุได้แก่ พระพุทธรูปคลี่ผ้าปางมารวิชัยศิลปะสมัยสุโขทัย หน้าตักกว้าง 3 ศอก 15 นิ้ว พระพุทธรูปปางและขนาดต่าง ๆ จำนวน 20 องค์
โทโนโช

โทโนโช อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดบางแก้ว (จังหวัดสมุทรปราการ)

วัดบางแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ ตั้งอยู่ริมคลองต้นตาลด้านทิศใต้ มีเนื้อที่ตั้งวัดเนื้อที่ 7 ไร่ 3 งาน 23 ตารางวา
วัดบางแก้ว เดิมเป็นสำนักสงฆ์ มีชื่อว่า สำนักสงฆ์เกตุบัวลอย โดยมีนางสาวประเชิญ ครูไพศาล เป็นผู้บริจาคที่ดิน ผู้ขออนุญาตสร้างวัดคือ นางสาวประเชิญ ครูไพศาล กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 24 กันยายน พ.ศ. 2535 ในนาม "วัดบางแก้ว" ขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 โดยมีพระครูเมตตาธรรมรักษ์ ดำรงตำแหน่งเจ้าอาวาสตั้งแต่ พ.ศ. 2542–2547 เจ้าอาวาสรูปต่อมาคือ พระครูพินิจรัตนากร (อนุสรณ์ ฐานทตฺโต) ซึ่งเป็นเจ้าอาวาสรูปปัจจุบัน
วัดคลองปลัดเปรียง

วัดคลองปลัดเปรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ
กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 27 เมษายน พ.ศ. 2526 ขนานนามว่า "วัดคลองปลัดเปรียง" ได้รับพระราชทานวิสุงคามสีมาเมื่อวันที่ 2 มิถุนายน พ.ศ. 2532
วัดคลองปลัดเปรียงเป็นวัดมอญเพียงแห่งเดียวในอำเภอบางพลี แต่เดิมชาวมอญได้เข้ามา จับจองที่ดินทำนาในบริเวณอำเภอบางพลี ก่อนเข้าฤดูฝนก็แจวเรือข้ามฝั่งแม่น้ำเจ้าพระยา ผ่านคลองสำโรง ไปปลูกโรงนา ระหว่างหน้านาก็พักอาศัยจนเก็บเกี่ยวเสร็จจึงกลับพระประแดง ทำบุญสงกรานต์ เข้าพรรษา พอย่างเข้าหน้าฝนก็กลับบางพลี แต่เดิมไม่ได้คิดอยู่อาศัยเป็นการถาวรจึงไม่ได้เน้นสร้างวัดมอญเป็นของตน โดยอาศัยทำบุญที่วัดบางพลีใหญ่ใน แต่ต่อมาจึงได้สร้างวัดขึ้น
ชุมชนมอญมีกิจกรรมทางประเพณีมอญ เช่น การรำผีมอญ เป็นการขอขมาหากกระทำผิด การนับถือและเลี้ยงผีบรรพบุรุษ การสืบทอดศิลปะการตอกลายธงตะขาบที่ใช้สำหรับแห่ในวันสงกรานต์ กลุ่มเครือญาติเชื้อสายมอญที่พระประแดง จังหวัดสมุทรปราการ มาร่วมขบวนแห่ด้วยในทุกวันที่ 14 เมษายน ของทุกปี ตลอดจนถึงการไปมาหาสู่ในช่วงประเพณีพิธีกรรมอื่น ๆ ในรอบปฏิทินของชาวมอญ
วัดศาลารี

วัดศาลารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี ปัจจุบันพระครูวิจิตรพัฒนโกวิท (บุญถม ฐิตสํวโร) ดำรงตำแหน่งเจ้าอาวาส
วัดศาลารีสร้างขึ้นเมื่อ พ.ศ. 2320 ในช่วงปลายสมัยกรุงธนบุรี ไม่ปรากฏว่าผู้ใดเป็นผู้สร้าง เดิมชื่อว่า วัดศาลาลี แต่ไม่ทราบว่าเปลี่ยนมาเป็น "วัดศาลารี" ได้อย่างไร วัดได้รับพระราชทานวิสุงคามสีมาเมื่อ พ.ศ. 2329
อาคารและเสนาสนะประกอบด้วยอุโบสถ สร้างเมื่อ พ.ศ. 2481 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2531 ศาลาการเปรียญ สร้างเมื่อ พ.ศ. 2541 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระพุทธรูป กุฏิสงฆ์ เป็นอาคารคอนกรีตเสริมเหล็ก วิหาร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2534 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยไม้ วัดยังมีรอยพระพุทธบาทจำลอง
โทโนโช (จังหวัดชิบะ)

โทโนโช  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 13,637 คน 5,234 ครัวเรือน ความหนาแน่นประชากร 300 คนต่อตารางกิโลเมตร และมีพื้นที่ทั้งหมด 
ภูมิศาสตร์.
โทโนโชตั้งอยู่ทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 55 กิโลเมตร และห่างจากใจกลางโตเกียว 80 ถึง 90 กิโลเมตร มีอาณาเขตทางทิศเหนือติดกับแม่น้ำโทเนะ ซึ่งเป็นเขตแดนที่ติดกับจังหวัดอิบารากิ พื้นที่นี้เป็นส่วนหนึ่งของที่ราบคันโต ส่วนใหญ่เป็นที่ราบและส่วนใหญ่อยู่สูงจากระดับน้ำทะเลโดยเฉลี่ย 40 ถึง 50 เมตร
เทศบาลข้างเคียง.
จังหวัดชิบะ
จังหวัดอิบารากิ
ภูมิอากาศ.
โทโนโชมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโทโนโชคือ 14.5 °C ปริมาณน้ำฝนเฉลี่ยต่อปีอยู่ที่ 1462 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 4.2 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโทโนโชลดลงอย่างช้า ๆ ตลอด 70 ปีที่ผ่านมา
ประวัติศาสตร์.
พื้นที่บริเวณโทโนโชมีผู้คนอาศัยอยู่มาตั้งแต่ยุคหินของญี่ปุ่นเป็นอย่างน้อย และนักโบราณคดีได้พบเครื่องมือหินและสุสานจากยุคโคฟุง ในช่วงยุคคามากูระและยุคมูโรมาจิ พื้นที่นี้อยู่ภายใต้การควบคุมของตระกูลชิบะ หลังจากเริ่มยุคเอโดะ พื้นที่ส่วนใหญ่ของโทโนโชเป็นส่วนหนึ่งของแคว้นศักดินาโอมิกาวะ ซึ่งเป็นแคว้นศักดินาย่อยภายใต้รัฐบาลโชกุนโทกูงาวะ
หลังจากการฟื้นฟูเมจิ หมู่บ้านโทโจ ทาจิบานะ จินได และซาซางาวะ ได้ก่อตั้งขึ้นเมื่อวันที่ 1 เมษายน 1889 ภายในอำเภอคาโตริของจังหวัดชิบะ โดยเป็นการจัดตั้งใหม่ในระบบเทศบาล ต่อมาหมู่บ้านซาซางาวะได้รับการยกฐานะเป็นเมืองเมื่อวันที่ 1 สิงหาคม 1907 ในช่วงหลังสงครามโลกครั้งที่สอง พื้นที่นี้ได้รับการพัฒนาอย่างรวดเร็วอันมาจากการสร้างรถไฟสายนาริตะและการพัฒนาศูนย์อุตสาหกรรมคาชิมะในจังหวัดอิบารากิที่อยู่ใกล้เคียง ต่อมาเมืองโทโนโชก็ได้ก่อตั้งขึ้นเมื่อวันที่ 20 กรกฎาคม 1955 โดยการรวมกันของเมืองซาซางาวะ กับหมู่บ้านทาจิบานะ จินได และโทโจ
การปกครอง.
โทโนโชมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองโทโนโชกับนครโชชิประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
โทโนโชเป็นศูนย์กลางการค้าในภูมิภาค ซึ่งมีเกษตรกรรมเป็นหลักและรองลงมาเป็นอุตสาหกรรมการผลิตเบา พืชเพาะปลูกหลัก ได้แก่ ข้าว และเทอร์นิพ (turnip) อุตสาหกรรม ได้แก่ การแปรรูปปลา และการผลิตซอสถั่วเหลือง
การศึกษา.
โทโนโชมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง เมืองนี้ไม่มีโรงเรียนมัธยมปลาย
วัดสลักเหนือ

วัดสลักเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านดอนเกิง ตำบลบ้านใหม่ อำเภอปากเกร็ด จังหวัดนนทบุรี
วัดสลักเหนือสร้างขึ้นตั้งแต่ พ.ศ. 2312 ในสมัยรัตนโกสินทร์ตอนต้น ปรากฏหลักฐานในหนังสือทำเนียบคณะสงฆ์ ของกระทรวงธรรมการว่า "วัดสลักเหนือ ตำบลบ้านใหม่ พระแสงเป็นเจ้าอาวาส สังกัดคณะสงฆ์มหานิกาย" วัดได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494
อาคารเสนาสนะได้แก่ อุโบสถ สร้างเมื่อ พ.ศ. 2495 เป็นอาคารคอนกรีตเสริมเหล็ก ขนาด 5 ห้อง หลังคาลดหลั่น 2 ชั้น ชานชาลาด้านหน้าและหลังมีช่อฟ้า ใบระกา หางหงส์ ส่วนหน้าหันเป็นปูนปั้นพระพุทธรูปหัวล้อมด้วยปูนปิดทอง ประดับกระจกลายกระหนกก้านขด ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2496 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็ก แลละศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุสำคัญมีพระประธานประจำอุโบสถ สร้างเมื่อ พ.ศ. 2495
วัดห้วยตะโก (จังหวัดนครปฐม)

วัดห้วยตะโก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านห้วยตะโก ตำบลพะเนียด อำเภอนครชัยศรี จังหวัดนครปฐม
วัดห้วยตะโกเป็นวัดเก่าแก่ ไม่พบประวัติความเป็นมาที่แน่ชัด ข้อมูลของกรมการศาสนาระบุว่าตั้งวัดเมื่อ พ.ศ. 2342 แต่จากหลักฐานทางโบราณวัตถุที่พบในวัดสันนิษฐานกันว่าน่าจะสร้างในสมัยอู่ทอง โดยดูจากลวดลายของใบเสมาหินทรายแดงแกะสลักที่อยู่รอบอุโบสถหลังเก่าของวัด วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554
หลักฐานที่พบคือพระพุทธรูปปางห้ามสมุทรจำนวน 1 องค์ อยู่ในอิริยาบถประทับยืนบนฐานบัว ลงรักปิดทองทั่วทั้งองค์ จากประวัติกล่าวว่าอัญเชิญมาจากวัดโคกมะขาม (ร้าง) เดิมน่าจะเป็นพระพุทธรูปปางแสดงธรรมในพุทธศิลปะแบบทวารวดี แต่ได้ชำรุดไปและคงเหลือเพียงบางส่วน จึงมีการต่อเติมในภายหลังทั้งพระเศียร พระกร และส่วนฐานพระ ปัจจุบันเป็นที่เคารพสักการะของพุทธศาสนิกชนในนาม "หลวงพ่อหิน"
พระครูสังฆรักษ์ไพบูลย์ กตปุญฺโญ เจ้าอาวาส มีความคิดอยากที่จะอนุรักษ์ศิลปวัฒนธรรมพื้นบ้านของไทยจึงได้ริเริ่มจัดตั้งพิพิธภัณฑ์พื้นบ้านวัดห้วยตะโกขึ้นมา ท่านยังสนใจศิลปะเขมร จึงมีแนวคิดที่จะผสมผสานรูปแบบศิลปะดังกล่าวเข้ามาไว้ในวัดโดยเฉพาะอุโบสถหลังใหม่ โดยนำแนวคิดมาจากบรรณาลัยของปราสาทหินพนมรุ้ง
โซนียา บรากา

โซนียา มารีอา กังปุส บรากา (เกิด 8 มิถุนายน พ.ศ. 2493) เป็นนักแสดงหญิงชาวบราซิล เธอเป็นที่รู้จักในโลกที่พูดภาษาอังกฤษจากการได้รับเสนอชื่อเข้าชิงรางวัลลูกโลกทองคำจากเรื่อง "คิสออฟเดอะสไปเดอร์วูแมน" (2528) และ "มูนโอเวอร์แพราดอร์" (2531) นอกจากนี้เธอยังได้รับการเสนอชื่อเข้าชิงรางวัลแบฟตา ใน พ.ศ. 2524 จากเรื่อง "โดนาฟลอร์แอนด์เฮอร์ทูฮัสแบนดส์" (ฉายครั้งแรกใน พ.ศ. 2519) สำหรับภาพยนตร์โทรทัศน์เรื่อง "เดอะเบิร์นนิงซีซัน" ใน พ.ศ. 2537 เธอได้รับการเสนอชื่อเข้าชิงรางวัลเอ็มมีและรางวัลลูกโลกทองคำเป็นครั้งที่สาม ผลงานทางโทรทัศน์และภาพยนตร์เรื่องอื่น ๆ ของเธอ ได้แก่ "เดอะคอสบีโชว์" (2529), "เซ็กซ์แอนด์เดอะซิตี" (2544), "อเมริกันแฟมิลี" (2545), "เอเลียส" (2548), "อะเควเรียส" (2549), "บากูเรา" (2562) และ "ฟาติมา" (2563) ใน พ.ศ. 2563 "เดอะนิวยอร์กไทมส์" จัดให้เธออยู่ในอันดับที่ 24 ในรายชื่อ 25 นักแสดงที่ยิ่งใหญ่ที่สุดในคริสต์ศตวรรษที่ 21
แอโดเพโร โอดูเย

แอโดเพโร โอดูเย (/ˌædəˈpɛroʊ oʊˈduːjeɪ/; เกิดวันที่ 11 มกราคม พ.ศ. 2521) เป็นนักแสดง ผู้กำกับ นักร้อง และนักเขียนชาวอเมริกัน เธอมีชื่อเสียงจากผลงานเรื่อง "พาไรอาห์" (2554), "ปลดแอก คนย่ำคน" (2556), "เดอะบิกชอร์ต" (2558) และ "วิโดวส์" (2561)
โซชิตล์ โกเมซ

โซชิตล์ โกเมซ (เกิดวันที่ 29 เมษายน ค.ศ. 2006) เป็นนักแสดงหญิงชาวอเมริกันที่มีชื่อเสียงจากการรับบท ดอว์น ชาเฟอร์ ในซีรีส์สตรีมมิ่งของเน็ตฟลิกซ์เรื่อง "เดอะเบบี-ซิสเตอร์สคลับ" ในเดือนตุลาคมปี ค.ศ. 2020 โกเมซได้รับบทเป็น อเมริกา ชาเวซ ในภาพยนตร์ของจักรวาลภาพยนตร์มาร์เวลเรื่อง "ดอกเตอร์สเตรนจ์อินมัลติเวิร์สออฟแมดเนส" (2022)
จอห์น คลาเรนซ์ สจวร์ต

จอห์น คลาเรนซ์ สจ๊วต (เกิด 16 สิงหาคม พ.ศ. 2531) เป็นนักแสดงและนักร้องชาวอเมริกัน สจ๊วตได้รับการยอมรับครั้งแรกจากการแสดงเป็น อเล็กซ์ เวสลีย์ ในเรื่อง "ลู้ก เคจ" (2016–2018) และไลโอเนลใน "What/If" (2019)
ในปี ค.ศ. 2020 เขาเริ่มมีชื่อเสียงและรับบท ไซมอน ในเรื่อง "โซยสเอ็กตร้าออร์ดินารีเพลย์ลิสต์" ซึ่งเป็นบทบาทที่รู้จักกันดีที่สุด
ดาเรียส กาเลบ

ดาเรียส กาเลบ  เป็นนักแสดงและนักดนตรีชาวอเมริกันที่ได้รับการยอมรับจากการแสดงเรื่อง "ลู้ก เคจ" ของเน็ตฟลิกซ์ รวมถึงมีส่วนร่วมในการแสดงต่าง ๆ ในบรอดเวย์ กาเลบยังโดดเด่นในทัวร์การแสดงสดของญี่ปุ่นโดยรับบทเป็น ไมเคิล แจ็กสัน
เขาและพี่น้องก่อตั้งวงดนตรี เดอะบราเธอร์สแฮร์ริส โดยกาเลบรับหน้าที่เป็นมือกลอง พวกเขาทั้งหมดเรียนแบบโฮมสคูล
รามอน โรดริเกซ (นักแสดง)

รามอน โรดริเกซ (เกิด 20 ธันวาคม พ.ศ. 2522) เป็นนักแสดงชาวปวยร์โตรีโกซึ่งเป็นที่รู้จักจากบทบาทในซีรีส์โทรทัศน์เรื่อง "เดอะไวร์" (2006–08) และ "เดย์เบรก" (2006–07) และในภาพยนตร์เรื่อง "ทรานส์ฟอร์มเมอร์ส อภิมหาสงครามแค้น" (2009) และ "เดอะเทคกิ้งออฟเพลแฮม 123" (2009) เขาแสดงเป็น จอห์น บอสลีย์ ในการรีบูตภาพยนตร์สั้นทางโทรทัศน์ช่องเอบีซีเรื่อง "นางฟ้าชาลี" (2011) ในปี ค.ศ. 2014 โรดริเกซได้แสดงเป็น ไรอัน โลเปซ ในซีรีส์โทรทัศน์เกี่ยวกับอาชญากรรมเรื่อง "แก้งรีเลทเตด" ของ Fox ในปี ค.ศ. 2018 เขารับบทเป็น เบนจามิน ครูซ ในซีรีส์ทางโทรทัศน์ของ โชว์ไทม์ เรื่อง "ดิแอฟแฟร์"